भारत-पाकिस्तान से जुड़ी असल घटनाओं पर बेस्ड है फिल्म, पूरी हो चुकी है शूटिंग
John Abraham The Diplomat Release हाल ही में उनकी एक नई फिल्म ‘द डिप्लोमैट’ की अनाउंसमेंट हुई है। चर्चा है कि इस फिल्म में जाॅन एक अलग अवतार में नजर आएंगे।
जॉन अब्राहम अपने करियर में बीते कुछ वक्त से एक्शन फिल्में ही करते नजर आ रहे हैं। हाल ही में उनकी एक नई फिल्म ‘द डिप्लोमैट’ की अनाउंसमेंट हुई है। चर्चा है कि इस फिल्म में जाॅन एक अलग अवतार में नजर आएंगे।
फिल्म से जुड़े सूत्रों की मानें तो जॉन इसमें एक प्योर डिप्लोमैट के रोल में दिखाई देंगे। वे डिप्लोमेटिक स्टेप लेते हुए दुश्मन देश के बुरे इरादों को नाकाम करते नजर आएंगे।
हाल ही में जाॅन ने इस फिल्म का पोस्टर रिलीज किया है। इस पोस्टर पर लिखा हुआ है...‘एक सच्चे हीरो को किसी हथियार की जरूरत नहीं है। कुछ जंग असल में युद्ध के मैदान से बाहर भी लड़ी जाती हैं।'
फिल्म की कहानी में दो देशों के बीच वॉर लाइक सिचुएशन पेश की जाएगी। इस दौरान दोनों देशों के डिप्लोमैट्स क्या डिसीजन लेते हैं वहीं अहम है।
चंडीगढ़ में री-क्रिएट किया इस्लामाबाद 
इसकी कहानी बीते कुछ सालाें के घटनाक्रम पर बेस्ड है। इसमें इस्लामाबाद में बेस्ड भारतीय दूतावास का अहम रोल है। मेकर्स ने इसके लिए चंडीगढ़ में इस्लामाबाद को री-क्रिएट किया। कुछ पोर्शन अमृतसर में भी री-क्रिएट किए गए। इस पूरी फिल्म को 55 से 60 दिनों में शूट कर लिया गया। मेकर्स ने इसमें कोई गाना नहीं रखा है।
फीमेल लीड रोल में हैं सादिया 
‘शिकारा’, ‘रक्षा बंधन’ और ‘अतरंगी रे’ फेम एक्ट्रेस सादिया खतीब इसमें लीड एक्ट्रेस हैं। इसके अलावा इसमें कुमुद मिश्रा भी अहम रोल में नजर आएंगे। एडिड कास्ट के लिए थिएटर बैकग्राउंड से कई कलाकारों को कास्ट किया गया। कश्मीर से एक दर्जन नए थिएटर आर्टिस्ट कास्ट किए गए।
फाइनल एडिटिंग पर जारी है काम
फिल्म से जुड़े सूत्रों ने बताया कि यह फिल्म बनकर तैयार है पर इसे रिलीज करने को लेकर मेकर्स कोई जल्दबाजी नहीं कर रहे हैं। इन दिनों इसकी फाइनल एडिट का काम चल रहा है।
एक्सप्लोर होगी डिप्लोमैट्स की दुनिया 
इस फिल्म के जरिए मेकर्स ने डिप्लोमैट्स की दुनिया एक्सप्लोर की है। इसमें दिखाया जाएगा कि कैसे वह अपनी सरकार और सुरक्षा एजेंसियों के साथ-साथ दुश्मन देश के भी अपने समकक्ष अधिकारियों के साथ पेश आते हैं। दिखाया जाएगा कि दोनों देशों के डिप्लोमैट्स किस तरह का माइंड गेम खेलते हैं।
अगले साल 11 जनवरी को होगी रिलीज
मेकर्स फिलहाल इस फिल्म को अगले साल 11 जनवरी तक रिलीज करने का प्लान बना रहे हैं। हालांकि, ट्रेड एक्सपर्ट्स इसकी रिलीज डेट पर चर्चा कर रहे हैं। चर्चा है कि यह फिल्म प्रभास और अमिताभ बच्चन स्टारर ‘प्रोजेक्ट के’ से क्लैश हो सकती है।